Algirdas Gumuliauskas

Algirdas Gumuliauskas (1928 m. gegužės 8 d. Lapurviuose, Luokės valsčiuje – 2020 m. lapkričio 1 d. Kaune)Algirdas Gumuliauskas. Visuotinė lietuvių enciklopedija. 2018-10-05. Nuoroda tikrinta 2023-01-17.In memoriam: netekome doc. dr. Algirdo Gumuliausko. ktu.lt. 2020-11-05. Nuoroda tikrinta 2023-01-17. – Lietuvos statybos inžinierius, pedagogas, technologijos mokslų daktaras.

 Biografija 
1953 m. baigė Kauno politechnikos institutą. 1953–1975 m. dirbo Statybos ir architektūros institute Kaune, 1961–1975 m. Betonų laboratorijos vedėjas. 1959 m. technikos mokslų kandidatas.http://www.mokslas.mii.lt/mokslas/SRITYS/duom00.php?pav=G&sritis=T  1975–1993 m. Kauno politechnikos instituto (nuo 1990 m. KTU) dėstytojas, 1979–1988 m. Statybinių medžiagų katedros vedėjas; nuo 1984 m. docentas.

 Mokslinė veikla 
Svarbiausios mokslinių tyrimų sritys: tankiojo ir akytojo silikatbetonio, akytojo betono mišinio sudėtis ir technologija, betono užpildų šarminė korozija, sunkiojo betono struktūros, fizinių ir mechaninių savybių optimizacija (sukūrė matematinių modelių), šio betono sudėties kompiuterinio projektavimo metodika. 1994–2003 m. su kitais parengė 33 Lietuvos standartus apie betonų, skiedinių, užpildų bandymo metodiką. 4 išradimų autorius.

 Bibliografija 
 Statybinės medžiagos: vadovėlis (su kitais). – Vilnius: Mokslas, 1982. – 348 p.: brėž.
 Grūdėtųjų statybinių kompozitų destrukcija: mokomoji knyga / Algirdas Gumuliauskas, Arūnas Aleksandras Navickas. – Kaunas: Vitae Litera, 2007. – 95 p.: iliustr. – ISBN 978-9955-686-34-7

 Šaltiniai 

Kategorija:Lietuvos inžinieriai statybininkai
Kategorija:Lietuvos technologai
Kategorija:Lietuvos išradėjai
Kategorija:Lietuvos dėstytojai